На основу члана 20. став 1 тачка 5 и члана 32 став 1 тачка 6 Закона о локалној самоуправи („ Службени гласник РС“, број 129/07, 83/2014 и 101/16, 47/2018), члана 2, став 1 тачка 4 Закона о комуналним делатностима ( Сл гласник РС број 88/2011, 104/2016 и 95/2018) и члана 15 став 1 тачка 2 Статута општине Косјерић („Службени лист општине Косјерић “, број 3/19), Скупштина општине Косјерић, на седници одржаној дана 11. јуна 2019. године, донела је:

**О Д Л У К У**

**О РЕАЛИЗАЦИЈИ ПРОЈЕКТА ЗАМЕНЕ ЈАВНЕ РАСВЕТЕ ШТЕДЉИВИМ ЛЕД СИЈАЛИЦАМА**

Члан 1

**„Инжењењринг колинг“ о.д**. Прибој, израдио је Идејни пројекат адаптације јавног осветљења на територији општине Косјерић, одговорни пројектант Салих Р Колић - Инжењерска комора Србије, број лиценце: 350584503.

Члан 2

Предрачунска вредност адаптације јавног осветљења према Идејном пројекту износи 37.743.709,60 динара без ПДВ-а, са ПДВ-ом 45.292.451,52 динара.

Члан 3

Обавезују се надлежне службе Општинске управе Косјерић да спроведу поступак јавне набавке за израду **Пројекта за извођење** адаптације јавног осветљења на територији општине Косјерић у складу са важећим законима који регулишу ову материју.

Члан 4

Реализација адаптације јавног осветљења на територији општине Косјерић, планира се из буџетских средстава предвиђених за одржавање јавне расвете и дела средстава планираних за измирење обавеза утрошене електричне енергије, без кредитног задужења и отварања нових позиција у буџету.

Члан 5

Скупштина општине Косјерић, након израде Извођачког пројекта донеће одлуку о реализацији адаптације јавног осветљења на територији општине Косјерић.

Члан 6

Одлука ступа на снагу осам дана од дана објављивања у ''Службеном листу општине Косјерић''.

Број: 352-12/2019 ПРЕДСЕДНИК СКУПШТИНЕ,

Косјерић, 11. јуна 2019.г Иван Ликић

**О б р а з л о ж е њ е**

**„Инжењењринг колинг“ о.д**. Прибој, израдио је Идејни пројекат адаптације јавног осветљења на територији општине Косјерић. Надлежне службе Општинске управе Косјерић спровешће поступак јавне набавке за израду **Пројекта за извођење** адаптације јавног осветљења у складу са важећим законима који регулишу ову материју. Скупштина општине Косјерић, након израде Извођачког пројекта донеће одлуку о радовима на реализацији адаптације јавног осветљења на територији општине Косјерић.

Закон о комуналиним делатностима дефинише и прецизира надлежности јединица локалне самоуправе и уређује у складу са законом услове обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности обезбеђујући нарочито:

1) одговарајући обухват, обим и квалитет комуналних услуга, који подразумева нарочито: здравствену и хигијенску исправност према прописаним стандардима и нормативима, тачност у погледу рокова испоруке, сигурност и заштиту корисника у добијању услуга, поузданост, приступачност и трајност у пружању услуга;

2) развој и унапређивање квалитета и асортимана комуналних услуга, као и унапређивање организације рада, ефикасности и других услова пружања услуга;

3) сагласност са начелима одрживог развоја, која су дефинисана посебним законом који уређује одређену комуналну делатност;

4) ефикасно коришћење ресурса и смањење трошкова обављања комуналних делатности успостављањем сарадње две или више јединица локалне самоуправе и другим активностима када за то постоји могућност;

5) конкуренцију у обављању делатности.

Ради коришћења, чувања и одржавања средстава за обављање комуналних делатности, одржавања чистоће и заштите животне средине, опште уређености насеља, спољног изгледа објекта и уређености површина, јединица локалне самоуправе може да пропише опште услове одржавања комуналног реда и мере за њихово спровођење.

Влада уређује:

1) мерила за обављање комуналних делатности, и то за: минимални обим који обухвата подручја, односно број становника за које се пружа одређена комунална услуга; учесталост пружања комуналне услуге; садржај комуналне услуге; показатељ квалитета и ефикасности пружања услуга;

2) садржину, начин и услове за отпочињање обављања комуналних делатности из члана 2. став 3. овог закона, којим се посебно уређује: стручна оспособљеност кадрова и технички капацитет које морају да испуне

да испуне вршиоци комуналних делатности за обављање одређене комуналне делатности, ако то није уређено другим прописима;

3) садржину и начин вођења евиденције привредних субјеката који обављају одређену комуналну делатност.

Јединица локалне самоуправе може својом одлуком, у складу са статутом, предвидети да градска општина, месна заједница или други облик месне самоуправе обавља одређене послове у вези са обезбеђивањем услова за обављање комуналних делатности.

Обезбеђивање услова за обављање комуналних делатности обухвата активности на јачању капацитета и функционалности комуналне инфраструктуре, обезбеђење средстава за финансирање изградње комуналне инфраструктуре, активности на праћењу квалитета комуналних услуга, као и предузимање мера за континуирано вршење комуналних делатности у циљу обезбеђења животних потреба физичких и правних лица.

По буџету општине Косјерић за 2019 годину за трошкове јавне расвете у граду планирана су средства у износу од 10.000.000,00 динара, за јавну расвету по МЗ 3.000.000,00 динара и за одржавање јавне расвете 1.000.000,00 динара. По допунском буџету ове позиције се морају повећати за још 2.000.000,00 динара тако да ће укупни трошкови по овом основу у буџету општине за 2019 годину износити негде око 16.000.000,00 динара.

Увођењем јавне расвете са штедљивим лед сијалицама не повећавају се расходи у буџету општине а уштеда по овом основу оствариће се у наредном периоду.

Вредност ове инвестиције је око 38.000.000,00 без ПДВ, и исти износ биће распоређен у наредним годинама у висини садашњих трошкова јавне расвете опредељених буџетом општине.

СЛУЖБА ЗА ФИНАНСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_