ОПШТИНА КОСЈЕРИЋ

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ \_ОПШТИНА КОСЈЕРИЋ\_\_\_**

**За период од 01.01.2019 до 31.03.2019.**

Косјерић, 03.06.2019. година

**УВОД**

Правни основ за израду Информације о степену усклађености планираних и реализованих активности из програма пословања јавних предузећа чији је оснивач општина Косјерић за период од 01.01. до 31.03.2019. године (у даљем тексту: Информација) је члан 64. став 2. Закона о јавним предузећима (''Службени гласник Републике Србије'', бр. 15/16) измене и допуне Закона о локалној самоуправи. На основу тромесечних извештаја о реализацији годишњег односно трогодишњег програма пословања јавних предузећа, надлежни орган јединице локалне самоуправе сачињава и доставља министарству информацију о степену усклађености планираних и реализованих активности. Чланом 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. Закон) је прописано да Општинско веће подноси тромесечни извештај о раду јавних предузећа скупштини општине, ради даљег извештавања у складу са законом којим се уређује правни положај јавних предузећа - Закона о јавним предузећима (''Службени гласник Републике Србије'', бр. 15/16).

Информација је сачињена на основу достављених извештајa Општинској управи Косјерић – Одељењу за привреду, ЛЕР, буџет и финансије о реализацији Годишњег програма пословања, од стране јавних предузећа, уз пропратно писмо и акт надлежног органао усвајању извештаја за период од 01.01. до 31.03.2019. године, у складу са чланом 63. Закона о јавним предузећима, (''Службени гласник Републике Србије'', бр. 15/16).

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоуправе: ОПШТИНА КОСЈЕРИЋ

Контакт подаци: Олге Грбић 10, Косјерић

ПИБ:101090852

Матични број:07357826

Шифра делатности:8411

**II** **СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦA ЛОКАЛНЕ САМОУПРАВЕ:**

*1. КОМУНАЛНО ЈАВНО ПРЕДУЗЕЋЕ „ЕЛАН“ КОСЈЕРИЋ*

*2. ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ*

*3. ЈКП РЕГИОНЛАНИ ЦЕНТАР ЗА УПРАВЉАЊЕ ОТПАДОМ „ДУБОКО“ УЖИЦЕ*

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

***1. НАЗИВ ПРЕДУЗЕЋА: КОМУНАЛНО ЈАВНО ПРЕДУЗЕЋЕ„ЕЛАН“ КОСЈЕРИЋ***

Седиште: Николе Тесле бр.1, Косјерић

Претежна делатност: 3600 – Сакупљање, пречишћавање и дистрибуција воде

Матични број: 07110111

ПИБ: 101088191

Надлежно министарство: Министарство привреде РС

Делатности јавног предузећа/друштва капитала су: Претежна делатност КЈП „Елан“ је:

* 3600 Сакупљање, пречишћавање и дистрибуција воде.

Осим наведене претежне делатности, Јавно предузеће „Елан“ се бави и другим делатностима, као што су:

* 3811 Сакупљање отпада који није опасан
* Одржавање чистоће у граду и насељеним местима у Општини, уређење и одржавање паркова, зелених и рекреационих површина,
* Одржавање улица, путева и других јавних површина у граду и другим насељеним местима,
* Пречишћавање и одвођење атмосферских и отпадних вода,
* 9603 Погребне и сродне делатности (уређење и одржавање гробља),
* 4311 Рушење објеката,
* 4120 Изградња стамбених и нестамбених зграда,
* 4291 Изградња хидротехничких објеката,
* 4322 Постављање водоводних, канализационих, грејних и климатизационих система,
* 4329 Остали инсталациони радови у грађевинарству,
* 4781 Трговина на мало храном, пићима и дуванским производима на тезгама и пијацама,
* 4782 Трговина на мало текстилом, одећом и обућом на тезгама и пијацама (одржавање пијаца: зелене, робне и сточне, и пружање услуга на њима),
* 4941 Друмски превоз терета,
* 5221 Услужне делатности у копненом саобраћају,
* 7732 Изнајмљивање и лизинг машина и опреме за грађевинарство,
* 8230 Организовање састанака и сајмова,
* 8110 Услуге одржавања објеката

КЈП „Елан“ врши и друге делатности које служе обављању претежне делатности, уколико за те делатности испуњава услове предвиђене законом.

Надзорни одбор КЈП „Елан“ је дана 30.11.2018. године усвојио Програм пословања a Скупштина општине Косјерић је дана 26.12.2018. године донела Закључак број 06-37/2018 којим је дата Сагласност на Програм пословања КЈП „Елан“ за 2019. годину.

II ОБРАЗЛОЖЕЊЕ ПОСЛОВАЊА

Водоснабдевање, као основна делатност предузећа, је било уредно. Дужи прекид у водоснабдевању је био дана 21. марта када је, уз претходну најаву, обустављена испорука воде целом граду услед хаваријског квара на водоводној мрежи. Наредних 2-3 дана се осећао пад притиска у вишим деловима града и отклањани су спорадични случајеви пуцања цеви који су уследили након пуњења мреже.

Остале делатности: сакупљање и одвоз отпада, комунална хигијена, погребне услуге и пијачне услуге су обављане у складу са плановима, временским околностима и другим аспектима које утичу на сваку делатност понаособ.

Значајније ангажовање механизације и запослених је уследило након обилних снежних падавина у месецу фебруару.

1. БИЛАНС УСПЕХА

За први квартал 2019. године предузеће је планирало губитак од 807.666 динара. Остварен је губитак од 892.822 динара. Укупно остварени приходи су за 3% нижи од планираних и пословни расходи за 3% нижи од планираних.

Приход од водовода и канализације је за 11% нижи од планираног, приход од изношења смећа је за 7% нижи од планираног, приход од комуналне хигијене је за 42% виши од планираног, приход од пијачних услуга је мањи за 26% од планираног, приход од погребних услуга је мањи за 29% од планираног, приход од зимског одржавања је виши за 70%. Приход остварен на одржавању општинских путева и грађевинским радовима за 75% нижи од планираног. Остали пословни приходи су 97% мањи од планираних а разлог је што предузеће у овом кварталу није успело да наплати више спорних потраживања (старијих од годину дана).

Трошкови материјала су за 15% виши од планираних. Највеће одступање од плана је код трошкова основног материјала који су виши од плана за 90% а разлог се огледа у набавци материјала за уређење просторија бившег „Универзала“ за потребе КУД-а „Максим Марковић“. Утрошено је горива 51% више од планираног услед већег ангажовања механизације на одржавању путева услед обилних зимских падавина. Трошкови зарада, накнада зарада и остали лични расходи нижи су за 4% од планираних. Трошкови производних услуга су 22% виши од планираних што је такође последица ангажовања извођача на уређењу просторија за КУД.. Трошкови амортизације су нижи од планираних за 14% из разлога што нови камион није био активиран у овом периоду. Нематеријални трошкови су 4% нижи од планираних.

Остали расходи су 78% нижи од планираних.

2. БИЛАНС СТАЊА

Укупна актива и пасива су у оквиру планираних вредности.

Предузеће је упркос слабијем приливу средстава успевало да редовно измирује своје обавезе према добављачима, обавезе по основу ПДВ-а и зараде запосленима.

3. ИЗВЕШТАЈ О ТОКОВИМА ГОТОВИНЕ

Готовински еквиваленти су 74% нижи од планираних. Један од разлога је што није остварен већи прилив од појединих купаца који су већи дужници и слабије је функционисала наплата потраживања.

4. ТРОШКОВИ ЗАПОСЛЕНИХ

Трошкови запослених су у границама планираних. Зараде су исплаћене у износу који је 4% мањи од планираног. Трошкови накнада по уговорима и трошкови Надзорног одбора су на нивоу планираних а трошкови превоза радника 12% мањи од планираних. Трошкови дневница су 54% мањи од планираних.

Извршена је исплата дела помоћи радницима и члановима њихових породица ради ублажавања неповољног материјалног положаја у складу са Анексом II Посебног колективног уговора за јавна предузећа у комуналној делатности на територији Републике Србије.

По основу умањења зарада извршена је уплата у буџет Републике Србије у износу од 307.174 динара што је за 6% мање од планираног износа.

5. ДИНАМИКА ЗАПОСЛЕНИХ

Почетком 2019. године предузеће је у радном односу имало 36 запослених у сталном радном односу и 4 запослена у радном односу на одређено време (укупно 40 запослених).

У месецу марту је извршен пријем једног радника на упражњено место НК радника, што је ускладу са планираним бројем запослених у Програму пословања за 2019. годину, тако да је број радника на крају првог квартала: 36 запослених у сталном радном односу и пет запослених у радном односу на одређено време (укупно 41 запослени).

6. КРЕТАЊЕ ЦЕНА ПРОИЗВОДА И УСЛУГА

Предузеће је уз сагласност Оснивача повећавало цене комуналних услуга квартално током 2019. године и то само за цене из категорије корисника грађани: цена воде за 3%, цена канализације за 5% и цена услуге изношења смећа за 5%.

Остале цене у примени пуних 6 година тј. од 01.02.2013. године.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

КЈП „Елан“ не користи субвенције из буџета.

Са оснивачем су склопљени уговори за следеће делатност: Одржавање комуналне хигијене, Зимско одржавање, Превоз отпада сакупљеног на територији општине Косјерић на регионалну депонију Дубоко и остали грађевински радови по налогу оснивача (одржавање општинских путева у смислу чишћења канала, тарупирање и сл.).

8. СРЕДСТВА ЗА ПОСЕБНЕ НАМЕНЕ

Од средстава за посебне намене предузеће је планирало трошкове репрезентације у износу од 25.000 динара, хуманитарне активности у износу од 10.000 динара, спортске активности у износу од 25.000 динара и донације у износу од 25.000 динара.

У првом кварталу 2019. године за репрезентацију је утрошено 3.226 динара што је што је свега 13% од планираног нивоа (план 25.000 динара).

Донета је одлука о додели донација: Друштву за церебралну парализу Косјерић за потребе плаћања телефонских услуга и интернета у укупном износу од 28.000 динара (по 7.000 динара квартално) и Удружењу пензионера општине Косјерић за потребе набавке дела народне ношње у износу од 18.000 динара.

9. КРЕДИТНА ЗАДУЖЕНОСТ

Предузеће је кредитно задужено по два основа и то:

1.За потребе отплате камиона аутосмећар, са Комерцијалном банком је склопљен уговор о кредиту на износ од 80.800 ЕУР. Рок отплате кредита је 48 месеци. Датум доспећа прве рате је 07.03.2017. године а последње 07.02.2021. године. Месечни ануитети за отплату главнице износе 1.683,33 еур а отплата се врши у динарима по средњем курсу НБС на дан уплате кредита.

2.За потребе отплате камиона кипера, са Банком Интеса је склопљен уговор о кредиту на износ од 38.057 ЕУР. Рок отплате је 36 месеци. Датум доспећа прве рате је 21.03.2019. године а последње 21.02.2022. године. Месечни ануитети за отплату главнице износе 1.057,14 еур а отплата се врши у динарима по средњем курсу НБС на дан уплате кредита.

Предузеће редовно месечно измирује обавезе по кредитима.

10. ИЗВЕШТАЈ О ИНВЕСТИЦИЈАМА

У првом кварталу 2019. године је испоручен камион кипер за који је поступак јавне набаваке реализован у 2018. години. Датум испоруке камиона према уговору је био 23.01.2019. године што је добављач и испоштовао.

11. НЕТО РЕЗУЛТАТ (ДОБИТАК/ГУБИТАК)

За период 01.01. – 31.03.2019. године остварен је губитак у износу 892.822,00 динара

**2. Назив предузећа: *ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ***

Седиште: Косјерић, Олге Грбић 5/II

Претежна делатност: 3530 Производња паре и климатизација

Матични број: 17496255

ПИБ: 101838788

Надлежно министарство: Министарство рударства и енергетике

Делатности јавног предузећа /друштва капитала су:

* 3530 Производња паре и климатизација
* 3522 Дистрибуција гасовитих горива гасоводом

Годишњи програм пословања ЈКП''Градска топлана'' Косјерић за 2019.годину усвојен на седници Скупштине општине Косјерић 25. децембра 2018. године ( ''Службени лист општине Косјерић'' бр. 15/18).

II ОБРАЗЛОЖЕЊЕ ПОСЛОВАЊА

У првом кварталу 2019. године је у потпуности испуњена обавеза производње, дистрибуције и снабдевања свих купаца топлотном енергијом.

Није било прекида у испоруци, ни рекламације купаца, иако је било изузетно много кварова у првом кварталу

Уместо планираног губитка (који је неизбежан у првом кварталу) од 2.721 хиљаде динара остварен је губитак од 5.370 хиљада динара, првенствено због већег утрошка и повећане цене мазута, високе цене енергента, као и губитака топлотне енергије због дотрајалости топловодне мреже.

Сем тога за 9% су мањи приходи од услуге грејања због мање потрошње испоручене енергије код потрошача који плаћају по утрошку.

У првом кварталу је изостала и планирана субвенција оснивача.

Мањи су и финансијски приходи због нижих каматних стопа од планираних.

1. БИЛАНС УСПЕХА

Већина позиција Биланса успеха је у складу са планираним или уз незнатна одступања.

Приходи су за 9% мањи од планираних због мање потрошње потрошача који плаћају по утрошку.

Субвенција оснивача је изостала иако је у првом кварталу планиран износ од 375.000 динара.

Пословни расходи су за 9% већи од планираних јер су већи трошкови одржавања и нематеријални трошкови, а због већег утрошка мазута и повећане цене истог за 11% су већи трошкови горива и енергије.

Последица смањених прихода и повећаних трошкова је и остварени губитак у износу 5.370 хиљада динара.

2. БИЛАНС СТАЊА

Већина позиција Биланса стања је су у складу са планираним или уз незнатна одступања.

Већа је обртна имовина због већих залиха мазута и потраживања по основу продаје које је веће од планираног.

Такође су и потраживања за ПДВ значајно већа због већих набавки мазута у наведеном периоду.

3. ИЗВЕШТАЈ О ТОКОВИМА ГОТОВИНЕ

Већина позиција у токовима готовине из пословних активности су у складу са планираним и оствареним резлататима из Биланса успеха.

Инвестиционе активности у овом кварталу нису биле ни планиране па није било ни реализације истих.

4. ТРОШКОВИ ЗАПОСЛЕНИХ

Сви трошкови запослених су у складу са планираним.

5. ДИНАМИКА ЗАПОСЛЕНИХ

На крају периода укупан број запослених је 9 радника (8на неодређено и 1 на одређено време), као и на крају 2018. године што је у складу са планом за 2019. годину.

6. КРЕТАЊЕ ЦЕНА ПРОИЗВОДА И УСЛУГА

Није било промене цене производа и услуга.

Из резултата пословања је очигледно да ће у наредном периоду бити неопходно размотрити могућност повећања цена услуге грејања с обзиром на цене енергената, имају у виду да цене грејања нису мењане од 01.11.2013. године.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Усвојеним програмом пословања за 2019. годину предвиђена је субвенција из буџета општине Косјерић у износу 1.500.000 динара, а која је у првом кварталу требала да буде реализована уплатом од 375.000 динара. Ова уплата је изостала што је утицало на пословни резултат.

8. СРЕДСТВА ЗА ПОСЕБНЕ НАМЕНЕ

Средства за посебне намене нису планиране Програмом пословања, па није биило ни утрошка истих.

9. ИЗВЕШТАЈ О ИНВЕСТИЦИЈАМА

У овом кварталу није било планираних инвестиција а самим тим ни реализације истих.

11. НЕТО РЕЗУЛТАТ (ДОБИТАК/ГУБИТАК)

За период 01.01. – 31.03.2019. године остварен је губитак у износу 5.370 хиљада динара.

III ЗАКЉУЧНА РАЗМАТРАЊА И НАПОМЕНЕ

Пословање предузећа у првом кварталу 2019. године је на лошијем нивоу од планираног уз следећа најзначајнија одступања:

* Већи трошак енергента (мазута) због веће цене истог на тржишту и повећаног утрошка у односу на планирани.
* Већи број кварова је проузроковао и веће трошкове одржавања.
* Сувбенција оснивача није реализована у износу од планираних 375.000 динара.
* Финансијски приходи су значајно мањи (уместо планираних 250, остварено је 58 хиљада динара).
* Одступање у негативном смислу је и већи износ ненаплаћених потраживања у односу на план, иако је износ мањи него на крају претходне године. Предузимање свих расположивих мера за побољшање наплате мора бити приоритет у наредном периоду.

**3. Назив предузећа: *ЈАВНО КОМУНАЛНО ПРЕДУЗЕЋE Регионални центар за управљање отпадом "Дубоко" Ужице***

I ОСНОВНИ СТАТУСНИ ПОДАЦИ

Пословно име: "Регионални центар за управљање отпадом Дубоко" Ужице

Седиште: Ужице, Дубоко бб

Претежна делатност: Сакупљање отпада који није опасан

Матични број: 20104279

ПИБ: 104384299

Надлежно министарство: Министарство грађевинарства, саобраћаја и инфраструктуре, Министраство заштите животне средине, Министарство привреде

Општине Ужице, Бајина Башта, Пожега, Ариље, Чајетина, Косјерић, Лучани и Ивањица су 13.10.2005. године закључили Уговор 10 број 352-55/2005 о оснивању, изградњи и коришћењу Регионалне санитарне депоније Дубоко, којим су, као оснивачи, регулисали међусобна права и обавезе везане за оснивање, изградњу, финансирање и експлоатацију Регионалне санитарне депоније Дубоко.

Дана 24.10.2005. године на основу Анекса 1, наведеном уговору је као оснивач приступила и Општина Чачак. Уговором о оснивању, изградњи и коришћењу Регионалне санитарне депоније Дубоко општине – оснивачи су на доста уопштен начин регулисали међусобна права и обавезе у вези оснивања, финансирања рада и изградње и експлоатације Регионалне санитарне депоније "Дубоко".

На основу оснивачког уговора и одлука скупштина оснивача, а у складу са чланом 6. Уговора 10, основано је Јавно комунално предузеће Регионална санитарна депонија "Дубоко" са седиштем у Ужицу, које је код Агенције за привредне регистре регистровано решењем БД. 99234/2005, дана 01.12.2005. године.

Агенција за привредне регистре је одлуком 8884/2010, од 31.08.2010. године, извршила промену шифре претежне делатности која се сада води под бројем: 3811.

Управни одбор је на 54 седници, одржаној 22.09.2011. године, донео је Одлуку број 54/4 о промени адресе - седишта, које од тада гласи: Ужице, Дубоко бб, што је евидентирано решењем АПР БД 129434/2011 од 20.10.2011. године.

Управни одбор је на 62 седници, одржаној 13.09.2012. године, донео Одлуку број 62/9 о промени пословног имена које од тада гласи: Јавно комунално предузеће "Регионални центар за управљање отпадом Дубоко" Ужице што је евидентирано решењем АПР БД 140011/2012 од 05.11.2012. године.

ЈКП "Дубоко" Ужице делатност обавља на основу:

-Дозволе о издавању интегралне дозволе за складиштење и третман неопасног отпада и одлагање отпада на депонију неопасног отпада на локацији оператера (Министарство животне средине, рударства и просторног планирања број 19-00-00739/2011-02 од 07.06.2012. године, регистарски број дозволе 887),

-Решење о издавању интегралне дозволе за сакупљање и транспорт неопасног отпада на територији Републике Србије (Министарство заштите животне средине број 19-00-00053/2017-02 од 26.09.2017. године, регистарски број дозволе 2150).

Програм пословања ЈКП "Дубоко" Ужице за 2019. годину усвојен је одлуком Управног одбора број 120/4 од 05.12.2018. године. Решењем I број 023-182/18 од 26.12.2018. године Скупштина Града Ужица је дала сагласност на Програм пословања ЈКП "Дубоко" Ужице за 2019. годину.

II OБРАЗЛОЖЕЊЕ ПОСЛОВАЊА

РЕАЛИЗАЦИЈА ОСНОВНЕ ДЕЛАТНОСТИ У ПРВОМ КВАРТАЛУ 2019. ГОДИНЕ

На регионалну санитарну депонију се допрема комунални отпад камионима ЈКП "Дубоко" Ужице из Чачка, Ивањице, Пожеге, Бајине Баште, Ариља и Чајетине, а својим камионима отпад допремају ЈКП "Биоктош" Ужице, ЈКП "Комуналац" Лучани и ЈКП "Елан" Косјерић. Локалне самоуправе оснивачи ЈКП "Дубоко" Ужице на својој територији прикупљају и примарно селектовани отпад. Улазну контролу за прихватање квалитета примарно селектованог отпада, која се ради на основу Одлуке Управног одбора ЈКП "Дубоко" Ужице бр. 93/4 од 25.12.2015. године, у месецу марту 2019. године је прошло 93,08 тона, што је 23% од укупне примљене количине ПСО (407,52 тона). Због високог нивоа нечистоћа (зеленог отпада, грађевинског отпада, кухињског отпада, влаге, пиљевине, земље, пепела и сл.) није прихваћено као примарно селектовани отпад 146,18 тона из Чачка, 136,34 тона из Ужица.

Одлагање отпада се врши на четвртој етажи према инструкцијама везаним за стабилност постојећег тела депоније. На дан 31. марта 2019. године процењена ангажована кубатура тела депоније је око 455.000 m³.

1. БИЛАНС УСПЕХА

Пословни приходи састоје се од прихода од депоновања, прихода од продаје селектованог отпада, прихода од накнаде за управљање амбалажним отпадом, прихода од оснивача, прихода од националне службе за запошљавање и осталих пословних прихода.

Приходи од депоновања у директној су вези са количином допремљеног отпада. Реализација прихода од депоновања у односу на план прати реализацију физичког пријема отпада.

Приходи од продаје селектованог отпада нису остварени у планираном износу због чињенице да се и даље већински допрема примарно неселектован отпад. Из таквог отпада много је теже издвојити квалитетне материјале прихватљиве за потенцијалне купце.

Приходи од накнаде за управљање амбалажним отпадом оставaрени су у знатно мањем проценту од планираних због мање селектованих и продатих количина као и због промене висине накнаде за амбалажни отпад. Оператери за управљање амбалажним отпадом имају право да у зависности од националне и пословне стратегије мењају висину накнаде за поједине врсте амбалажног отпада.

У 2019. години приходи од оснивача нису реализовани у планираном износу јер нису реализоване све уплате оснивача по основу дуга за отплату рата кредита ЕБРД, које су плаћене у 2016. години и по основу захтева за депоновање. Реализација осталих пословних прихода односи се на обрачун амортизације средстава финансираних из средстава донације. Финансијски приходи односе се на камате за средства по виђењу и средства орочена код банке као и камате наплаћена у извршним поступцима. Остали приходи су реализовани у мањем износу од планираног износа и у највећем делу се односе на наплаћена отписана потраживања у претходној години. Непоштовање договорених рокова плаћања, од стране комуналних предузећа задужених за прикупљање отпада на територији оснивача и оснивача такође је битно утицала на пословање ЈКП "Дубоко" Ужице нарочито у погледу одржавања ликвидности предузећа. И поред наведених проблема, ЈКП "Дубоко" Ужице је у првом кварталу 2019. години редовно измиривало преузете обавезе према добављачима, по основу јавних прихода и према запосленима.

Пословни расходи састоје се од трошкова материјала, трошкова зарада, трошкова производних услуга, трошкова амортизације и нематеријалних трошкова. Трошкови материјала које чине трошкови материјала за одржавање основних средстава, трошкови резервних делова, ситног инвентара, канцеларијског и осталог материјала, горива, огревног материјала и електричне енергије остварени су у мањем износу од планираних вредности. Због неизвесне динамике плаћања услуге депоновања све набавке се реализују у складу са очекиваним приливом новчаних средстава по искључивом писаном или усменом захтеву.

Трошкови зарада које чине трошкови бруто зарада, доприноса на зараде, накнаде за рад Управног одбора, накнаде запосленима за долазак и одлазак са посла као и накнаде за дневнице на службеном путу такође су реализовани у оквиру планираних вредности. Реализација планираних трошкова производних услуга остварена је у мањем износу од планираног због реализације планираних набавки у складу са расположивим средствима. Трошкови амортизације обрачунати су у складу са законским прописима. Нематеријални трошкови нису реализовани у планираном износу као ни финансијски расходи. Остали расходи, који се највећим делом односе на отпис потраживања ненаплаћених у року од 60 дана, реализовану су у мањем износу од планираног. Наведена потраживања односе се у највећем делу на дуг комуналних предузећа која врше прикупљање отпада на територији локалних самоуправа.

2. БИЛАНС СТАЊА

Позиција из биланса стања, уписани а неуплаћени капитал и стална имовина, реализована је у мањем износу од планираног због кашњења у реализацији радова на стабилизацији и проширењу тела депоније.

Залихе и стална средства намењена продаји реализовани су у већем износу од планираног због нереализованих плаћених аванса извођачу радова на стабилизацији и проширењу тела депоније.

Краткорочна потраживања су реализована у већем износу од планираног због неизмирења доспелих обавеза купаца у року.

Новчана средства су рализована у већем износу од планираног због нереализованих планиране инвестиције. Поменута средства су орочена код банке.

ЈКП "Дубоко" Ужице редовно одржава текућу ликвидност.

3. ИЗВЕШТАЈ О ТОКОВИМА ГОТОВИНЕ

Из извештаја о токовима готовина за период од 01.01.2019. до 31.03.2019. године се може видети да је већина позиција реализована у оквиру планираних вредности.

Реализација планираних инвестиционих активности знатно одступа од планираних због кашњења у реализацији радова на стабилизацији и проширењу тела депоније.

Готовина на крају обрачунског периода је већа у односу на планиране вредности. Од укупног износа од 37.143.079 динара 27.500.000 динара се односи на орочена средства код банке за планиране инвестиције које нису реализоване у 2018. и 2019. години.

4. ТРОШКОВИ ЗАПОСЛЕНИХ

Маса зарада бруто 2 остварена је у складу са планом за 2019. годину. План је 22.251.449 динара, реализација 18.803.670 динара а индекс реализација је 85%.

У складу са планом за извештајни период су и накнаде по уговору о привременим и повременим пословима, накнаде члановима надзорног одбора, превоз запослених на посао и са посла, дневнице на службеном путу као и накнаде трошкова на службеном путу.

5. ДИНАМИКА ЗАПОСЛЕНИХ

Укупан број запослених у ЈКП "Дубоко" Ужице на дан 31.03.2019. године је 85 запослена од чега на неодређено време 75 запослених, 9 запослених на одређено време и 1 лице ангажовано по основу уговора о привременим и повременим пословима. Један запослени је именован на јавну функцију због чега му радни однос мирује престанка мандата.

6. КРЕТАЊЕ ЦЕНА ПРОИЗВОДА И УСЛУГА

Цена депоновања, која је приказана у Обрасцу 4, није промењена је у односу на цену у 2018. години и износи 2.292,00 динара. Примењује се од 01.01.2018. године.

Ценовници су доступни на интернет страни ЈКП "Дубоко" Ужице.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције и остали приходи из буџета нису планирани у 2019. години.

8. СРЕДСТВА ЗА ПОСЕБНЕ НАМЕНЕ

Средства за хуманитарне активности исплаћивана су на основу појединачних писаних захтева. Ова средства су реализована у складу са планом за 2019. годину. Средства за репрезентацију су реализована у складу са планом и средства за рекламу и пропаганду односе се на рекламирање у локалним медијима у већини локалних самоуправа.

9. ИЗВЕШТАЈ О ИНВЕСТИЦИЈАМА

У првом кварталу 2019. години реализована је набавка два кипер контејнера 2м3 за манипулацију материјала у центру за селекцију. Вредност набавке износи 220.607 динара. У 2019. години извршена су додатна улагања на два камионима Ивеко Стралис (нови диференцијал и замена виталних делова мењача). Вредност ових улагања је 1.351.388 динара. У овом периду су одржана два састанка везано за наставак радова на пројекту стабилизације и проширења тела депоније. На састанку у ЕБРД-и уз присуство представника банке, надзора "ИГ" Бања Лука и ЈКП "Дубоко" Ужице разговарало се о измени и допуни главног пројекта кроз пројекат за извођење.

На састанак у Министарству заштите животне средине дефинисане су наредне активности на реализацији овог пројекта у 2019. години.

10. КРЕДИТНА ЗАДУЖЕНОСТ

ЈКП "Дубоко" Ужице није кредитно задужено.

11. НЕТО РЕЗУЛТАТ

У посматраном периоду предузеће је остварило губитак у износу од 8.694.546 динара. Количине отпада као услов за фактурисање мање су од планираних, што је један од разлога за исказивање пословног губитка. Такође, у току је усаглашавање мера за смањење губитка са оснивачима предузећа.

III ЗАКЉУЧНА РАЗМАТРАЊА И НАПОМЕНЕ

Пословање у посматраном периоду се одвијало у оквирима планираних акивности. Из извештаја о пословању се може закључити да нема поремећаја у пословању јавног предузећа.

**ЗБИРНИ ПРИКАЗ**

ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. – 31.03.2019. ГОДИНЕ (ТАБЕЛЕ 1 И 2)

|  |  |  |  |  |  |  |
| --- | --- | --- | --- | --- | --- | --- |
| Табела 1.  у 000 динара | | | | | | |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат |
| План | Реализација | План | Реализација | Реализација |
| 1 | ЈКП''Градска топлана'' Косјерић | 11,017 | 9,098 | 13,238 | 14,468 | -2,221 |
| 2 | КЈП "Елан" Косјерић | 15,885 | 15,339 | 16,693 | 16,232 | -808 |
| 3 | ЈКП ''Дубоко'' Ужице | 81,124 | 50,352 | 77,733 | 59,047 | -8,695 |
|  | **УКУПНО** | **108,026** | **74,789** | **107,664** | **89,747** | **-11,724** |

|  |  |  |  |  |  |  |  |
| --- | --- | --- | --- | --- | --- | --- | --- |
| Табела 2.  у 000 динара | | | | | | | |
| Ред. бр. | Јавно предузеће/друштво капитала | Број запослених | | Средства за зараде (Бруто I) | | Субвенције | Кредитна задуженост |
| План | Реализација | План | Реализација | План | Стање на дан 31.03.2019 |
| 1 | ЈКП''Градска топлана'' Косјерић | 9 | 9 | 1,683 | 1,695 | 375 | 0 |
| 2 | КЈП "Елан" Косјерић | 41 | 41 | 6,886 | 6,655 | 0 | 9,548 |
| 3 | ЈКП''Дубоко'' Ужице | 90 | 86 | 18,894 | 15,996 | 0 | 0 |
|  | **УКУПНО** | **140** | **136** | **27,463** | **24,346** | **375** | **9.548** |

Из наведеног табеларног приказа (табела 1) може се констатовати код свих јавних предузећа на територији општине Косјерић, да је реализација прихода за посматрани период мања од планираних као и кад се посматра реализација расхода изузев ЈКП „Градска топлана“, по програму пословања за 2019.год. Сва три јавна предузећа исказала су губитак у пословању за период 01.01.-31.03.2019.године.

У табели бр.2 број запослених радника у ЈКП „Градска топлана“ и КЈП „Елан“ је исти у односу на план за наведени период док је код ЈКП „Дубоко“ број запослених мањи за 4 радника. Средства за зараде су исплаћена у складу са планским категоријама и није дошло до прекорачења истих за посматрани плански период изузев код ЈКП „Градска топлана“.

На дан 31.03.2019. године КЈП „Елан“ је кредитно задужен у износу од 9,548 хиљада динара. Остала јавна предузећа нису кредитно задужена.

Корисник субвенције је ЈКП „Градска топлана“ али је у првом кварталу изостала субвенција од оснивача.

Препоруке за наредни период:

* Анализирати могућност повећања осталих прихода
* Потпуна контрола расхода и рационализација истих ради економске ефикасности у пословању
* Размотрити могућност смањења губитака у технолошким процесима
* Рационалније планирати инвестиције како би исте биле реализоване
* Побољшати наплату потраживања код јавних предузећа ради обезбеђивања средстава за реализацију планираних активности
* Преиспитивање цена услуга у складу са Законом и Уредбама.

Аналитичар буџета Руководилац Одељења

Мирјана Веселиновић Милан Томић