На основу члана 32.став 1.тачка 6. Закона о локалној самоуправи (''Службени гласник РС'', број 129/07 и 83/14 – др.закона 101/2016-др. Закон и 47/2018) и члана 40 став 1 тачка 20 Статута општине Косјерић (Службени лист општине Косјерић'', број 3/19), Скупштина општине Косјерић, на седници одржаној дана 11. јуна 2019. године, доноси следећи:

**З А К Љ У Ч А К**

1. Прихвата се обавештење од 28.05.2019.г **ПРИВРЕДНОГ ДРУШТВА ЗА ПРОИЗВОДЊУ, ТРГОВИНУ И САОБРАЋАЈ ''ПРАГ ПРОДУКТ'' д.о.о. Косјерић , Матични број 20761504** и сагласни смо да се раскину сви уговори, протоколи и Споразуми који су који су потписани између овог привредног друштва и Општине Косјерић.

На основу овог Закључка раскида се :

1.1. Меморандум о разумевању, закључен између Општине Косјерић и Праг Продукта д.о.о. из Косјерића, од дана 23.08.2017. године,

2. Ставља се ВАН СНАГЕ:

2.1. Елаборат о оправданости отуђења у својину кат.пар.бр.356/1, ЛН 1603 КО Варош Косјерић и 356/3, ЛН 1851 КО Варош Косјерић и Закључак Скупштине општине Косјерић, број 06-7/16 од дана 19.02.2016. године.

2.2. Одлука Скупштине о закључењу уговора о отуђењу грађевинског земљишта непосредном погодбом по цени мањој од тржишне, број: 463-13/2017 од 29.03.2018.г.

3. Повлачи се покренута Иницијатива за покретање поступка давања сагласности на отуђење непокретности и да се ова процедура изврши у складу са позитивним законским прописима.

4. Ова одлука ступа на снагу даном доношења.

Број 06 -15/2019

У Косјерићу, 11. јуна 2019. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ

Иван Ликић,с.р.

Тачност преписа, оверава

СЕКРЕТАР СКУПШТИНЕ,

Снежана Ранковић-Максимовић