На основу члана 104. став 3. Закона о основама система образовања и васпитања („Службени гласник РС“ број 88/2017, 27/2018. – др.закони и 10/2019), члана 3. Уредбе о критеријумима за доношење акта о мрежи јавних предшколских установа и акта о мрежи јавних основних школа („Службени гласник РС“ број 21/2018) и члана 40. став 1. тачка 11. Статута општине Косјерић („Службени лист општине Косјерић“ број 3/19), Скупштина општине на седници одржаној 11. јуна 2019. године, донела је

**О Д Л У К У**

**О МРЕЖИ ОСНОВНИХ ШКОЛА НА**

**ТЕРИТОРИЈИ ОПШТИНЕ КОСЈЕРИЋ**

Члан 1.

Овом Одлуком утврђује се број и просторни распоред основних школа, укључујући и издвојена одељења матичне школе у складу са Законом о основама система образовања и васпитања.

Члан 2.

Мрежу основних школа у општини Косјерић, чине:

1. Основна школа „Мито Игумановић“, осморазредна матична школа, са седиштем у Косјерићу, улица Светосавска бр. 2, матични број школе 07223510, са 10 издвојених одељења:

1) издвојено одељење са седиштем у селу Ражана, четвороразредно

2) издвојено одељење са седиштем у селу Сеча Река, осморазредно

3) издвојено одељење са седиштем у селу Мушићи, четвороразредно

4) издвојено одељење са седиштем у селу Парамун, четвороразредно

5) издвојено одељење са седиштем у селу Зарићи, четвороразредно

6) издвојено одељење са седиштем у селу Тубићи, четвороразредно

7) издвојено одељење са седиштем у селу Дреновци, четвороразредно

8) издвојено одељење са седиштем у селу Радановци, четвороразредно

9) издвојено одељење са седиштем у селу Скакавци, четвороразредно и

10) издвојено одељење са седиштем у селу Брајковићи, четвороразредно

2. Основна школа „Јордан Ђукановић“, осморазредна матична школа, са седиштем у Варди, матични број школе 07110146, са два издвојена одељења:

1) издвојено одељење Маковиште, четвороразредно и

2) издвојено одељење Годечево, четвороразредно.

Члан 3.

Ступањем на снагу ове Одлуке престаје да важи Одлука о мрежи основних школа 61-5/16 објављена у „Службеном листу општине Косјерић“ број 8/16.)

Члан 4.

Одлука ступа на снагу давањем сагласности од стране Министарства просвете, науке и технолошког развоја и биће објављена у „Службеном листу општине Косјерић“.

Број: 61-2/2019

У Косјерићу, 11. јуна 2019. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ

Иван Ликић

*Образложење:*

**Правни основ** за доношење Одлуке о мрежи основних школа на територији општине Косјерић је члан 104. Став 3 Закона о основама система образовања и васпитања („Службени Гласник РС“ број 88/17 и 27/18-др.закони) и члан 3. Уредбе о критеријумима за доношење аката о мрежи јавних предшколских установа и аката о мрежи јавних основних школа („Службени лист РС“ број 21/18 од 19.03.2018.године) којима је предвиђено је да Акт о мрежи јавних предшколских установа и акт о мрежи јавних основних школа доноси скупштина једнице локалне самоуправе на основу критеријума које утврди Влада, као и у одредбама члана 40. став 1. тачка 11. Статута општине Косјерић („Службени лист општине Косјерић“ број 3/19 од дана 06.03.2019.године) којим је предвиђено да Скуштина општине у складу са законом оснива установе и организације у области предшколског образовања и васпитања и основног образовања, прати и обезбеђује њихово функционисање.

**Разлози** за доношење ове Одлуке садржан је у одредбама члана 198. став 3. Закона о основама система образовања и васпитања којим је прописано да ће јединице локалне самоуправе у року од годину дана од дана утврђивања критеријума за доношење акта о мрежи предшколских установа и основних школа утврдити мрежу основних школа на свом подручју. Влада Републике Србије донела је Уредбу о критеријумима за доношење аката о мрежи јавних предшколских установа и аката о мрежи јавних основних школа („Службени гласник РС“ број 21/18 од 19.03.2018.године) која је ступила на снагу 27.03.2018.године.

Број и просторни распоред основних школа планиран је Одлуком о мрежи основних школа на територији општине Косјерић, у складу са одредбама члана 3. став 4. Уредбе о критеријумима за доношење акта о мрежи предшколских установа и акта о мрежи основних школа („Службени гласник РС“ број 21/18) на основу следећих критеријума: једнако право и доступност и потпун обухват основним образовањем и васпитањем свих ученика без диксриминације и сегрегације по било ком основу; доступност програма основног оразовања одраслих, у складу са исказаним поребама за образовање одраслих; постизање образовно-васпитних циљева, оптималним коришћењем расположивих ресурса, најмање једна јавна основна школа у јединици локалне самоуправе, јавна основна школа може бити основана као посебна установа за најмање 480 ученика или 16 одељења; јавна основна школа може бити основана и за мање од 480 ученика ако на удаљености до два километра не постоји друга основна школа (осим у јединицама локалне самоуправе које имају статус града); јавна основна школа може бити основана и за мање од 480 ученика уколико се у њој настава изводи на језику и писму националне мањине, односно двојезично, на језику и писму националнне мањине и на српском језику и ако на удаљености до два километра не постоји друга школа; уважавање специфичности локалне традиције, национално мешовитих подручја и подручја насељених националним мањинама као и њихово Уставом загарантованог права на образовање и васпитање на језику и писму националне мањине.

Увидом у Елаборат о плану развоја мреже јавних основних школа на територији општине Косјерић који је израдила Комисија именована од стране председника општине Косјерић Решењем број: 61-1/2019 у јануару 2019.године, утврђено је следеће чињенично стање:

* Укупан број ученика ОШ „Мито Игумановић“ у Косјерићу у школској 2018/2019 години је 704, док укупан број ученика у ОШ „Јордан Ђукановић“ у Варди у школској 2018/2019 години је 91.
* Број одељења у ОШ „Мито Игумановић у Косјерићу у шк.2018/2019 је 41, док је број одељења у ОШ „Јордан Ђукановић“ у Варди у шк.2018/2019 је 9.
* ОШ „Мито Игумановић“ у Косјерићу има 10 издвојених одељења и то: ИО Брајковићи, ИО Сеча Река, ИО Мушићи, ИО Парамун, ИО Радановци, ИО Ражана, ИО Скакавци, ИО Тубићи, ИО Зарићи и ИО Дреновци, док ОШ „Јордан Ђукановић“ у Варди има 2 издвојена одељења и то: ИО Маковиште и ИО Годечево.
* Уписно подручје ОШ „Мито Игумановић“ у Косјерићу обухвата уписно подручје ужег центра општине Косјерић као и рурална насеља и то села: Горња и Доња Полошница, Руда Буква, Зарићи, Сеча Река, Парамун, Годљево, Цикоте, Дубница, Радановци, Галовићи, Дреновци, Стојићи, Мрчићи, Ражана, Росићи, Брајковићи, Мионица, Шеврљуге, Субјел, Мушићи, Бјелоперица, Тубићи и Село Косјерић.
* Уписно подручје ОШ „Јордан Ђукановић“ у Варди обухвата уписно подручје села Варда, Маковиште, Годечево и Руда Буква који припадају општини Косјерић, као и села Јакаљ који припада општини Бајина Башта и села Таор који припада општини Ваљево.
* Територијална удаљеност ОШ „Мито Игумановић“ у Косјерићу и ОШ „Јордан Ђукановић“ у Варди је око 18 километара.

Приликом утврђивања текста одлуке која је саставни део материјала првенство се дало критеријуму да се јавна школа може основати и за мање од 480 ученика, ако на удаљености до два километра не постоји друга основна школа, те како је удаљеност између ОШ „Мито Игумановић“ у Косјерићу и ОШ „Јордан Ђукановић“ у Варди око 18 километaра, а имајући у виду напред наведено предлаже се Скупштини општине Косјерић да Одлуку о мрежи основних школа на територији општине Косјерић усвоји у тексту како је дато у материјалу.

Комисија за израду Елабората о плану развоја мреже јавних основних школа и предлог Одлуке о мрежи јавних основних школа на територији општине Косјерић

1. Милован Јоксимовић \_\_\_\_\_\_\_\_\_\_\_\_\_\_\_\_\_
2. Мирјана Ђукић \_\_\_\_\_\_\_\_\_\_\_\_\_\_\_\_\_\_\_\_\_\_
3. Весна Мандић \_\_\_\_\_\_\_\_\_\_\_\_\_\_\_\_\_\_\_\_\_\_\_